Хетеросоцијалност

Во социологијата, хетеросоцијалноста ги опишува социјалните односи со лица од спротивниот пол или претпочитање на такви односи, често исклучувајќи ги односите од романтична и сексуална природа. Спротивно на хетеросоцијалноста е хомосоцијалноста.

На институционално ниво, ширењето на хетеросоцијалноста, прикажано од влезот на жените во јавниот живот/просторот, е тесно поврзано со напредокот на модернизацијата.Ben Singer, Melodrama and Modernity (2001) p. 21

 Терминологија 
Терминот хетеросоцијално може да се однесува на:

 поединец кој претпочита да се спријателува или да се дружи со спротивниот пол, за разлика од хомосоцијалните (претпочитаат истополови општествени односи) или бисоцијалните (уживајќи во социјални односи со двата пола)
 социјален однос помеѓу две лица кои се од различен пол, наспроти хомосоцијалниот (социјален однос на две лица од ист пол).

Уште е спорно дали терминот хетеросоцијалност може да се примени на групи од повеќе од две лица. Еден од аргументите е дека таквата група е хомосоцијална ако е составена од луѓе од еден пол, и бисоцијална ако е составена од луѓе од двата пола, бидејќи во вториот случај секој член ќе има интеракција со луѓе од двата пола. Сепак, англискиот речник Колинс (Collins English Dictionary) го дефинира хетеросоцијалност како термин кој „се однесува на или означува мешано-полови социјални односи“, без да прецизира дали се однесува на односите меѓу две лица или меѓу поголеми групи на лица, сугерирајќи дека терминот може да ги опише социјалните интеракции на луѓе од двата пола во генерална смисла.

 Историски случувања 
Распространетоста на хетеросоцијалноста во современиот живот може да доведе до затемнување на нејзината социјална конструкција како доцен развој во западната историја. Пишувајќи за раното општество, Фројд сметал дека постои „дефинитивна тенденција да се одвојат половите. Жените живеат со жени, мажите со мажи“.Sigmund Freud, On Sexuality (PFL 7) p. 271 Диркем го поврзал сексуалниот тотемизам, врзувајќи ги мажите и жените во две посебни тотемски корпорации, со таква социјална поделба на половите.Emile Durkheim, The Elementary Forms of the Religious Life (1971) p. 165-6 Дури и во дваесеттиот век, правилата за бонтон во некои традиционални села налагале мажите и жените да не се поздравуваат кога поминуваат во јавност.Erving Goffman, Relations in Public (1971) p. 122

Урбанизацијата и модернизацијата забележале постепена ерозија на бариерите за машко/женско дружење, но не без значајни културни војни на патот за секоја конкретна нова арена. Така, на пример, дел од непријателството кон елизабетанскиот театар постоел заради фактот што мажите и жените слободно се мешале во неговата публика;Stephen Greenblatt, Will in the World (2005) p. 186 додека салите за танцување и кабареата подоцна понудиле слично контроверзни нови области за хетеросоцијална интеракција,Mark P. Holt, Alcohol: A Social and Cultural History (2006) p. 152 како и забавните паркови.Kathy Peiss, Cheap Amusements (1987) p. 136

Во 21 век, начинот на кој дискурсот на модерноста ја поттикнува хетеросоцијалноста наместо постарата хомосоцијалност презентира голем предизвик за традиционалните општества.N. Naghibi, Rethinking Global Sisterhood (2007) p. 110

 Влијание врз феминизмот 
Отворањето на јавната сфера во 20 век за женитеJennifer Craig, The Face of Fashion (1994) p. 178 - работа, политика, култура, образование - било поттикнато и хрането од феминистичкото движење; но зголемувањето на хетеросоцијалноста што го придружувалоова отворање било оценето како двострано од многу феминистки. Од една страна, тоа служело за поткопување на постарите феминистички хомосоцијални врски и системи за поддршка;Susan Layleff, Wash and be Healed (1991) p. 162 од друга, го поделило новото феминистичко движење, бидејќи повиците за сепаратистички феминизам претставувале предизвик за хетеросоцијалноста, а камоли хетеросексуалноста,Sylvia Walby, The Future of Feminism (2011) p. 3 на начини кои многумина ги сметале за неприфатливи.

Пост-феминизмот генерално ја прифатило хетеросоцијалноста, заедно со новата стратегија за вклучување на родовите аспекти во главните политики (gender mainstreaming), но не без резерва во однос на експлоатативните аспекти на (на пример) раунч култура (raunch culture) во рамките на новиот јавен родов режим од 21 век.Walby, p. 20 and p. 88

 Адолесценција 
Стекнувањето хетеросоцијална компетентност е клучна задача на адолесцентите.R. J. R. Levesque, Encyclopedia of Adolescence (2011) p. 1302 Пријателствата со другиот пол, повеќе од романсите, можат да играат клучна улога во овој процес.Levesque, p. 1297-9

Различни општества и различни субкултури поставуваат различни ограничувања врз хетеросоцијалните улоги и можности на адолесцентите.Erving Goffman, Relations in Public (1972) p. 269–70 Американската тинејџерска култура особено се смета дека агресивно ја промовира хетеросоцијалноста пред хомосоцијалноста.R. Wilson/D. Lavery, Fighting the Forces (2002) p. 49–51

 Култура 
Напредокот на културата Хенри Џејмс го гледал како поврзан со хетеросоцијалноста.Beverly Havilland, Henry James's Last Romance (1997) p. 168 Слично на тоа, Кенет Кларк го сметала процутот на француската култура од 18 век како вкоренет во хетеросоцијалноста на салонот.Kenneth Clark, Civilisation (1969) p. 251-8

 Уметнички конфликти 

 Постфеминистичката критика на Бафи Самерс како моќен женски рол-модел или идол се фокусирала на хетеросоцијалната природа на нејзиниот посебен универзум на социјалните мрежи.Lorna Jowett, Sex and The Slayer (2005) p. 50 Крос-полови односи играат доминантна улога во светот на Бафи, исфрлајќи ги пополитизираните читањаWilcox, p. 49 and p. 60 од феминистичка гледна точка.
 Вирџинија Вулф напишала ран есеј за задоволствата на хетеросоцијалноста - за наоѓањето на „многу да се каже еден на друг што ниту една не би ѝ кажала на личност од ист пол“.Quoted in Hermione Lee, Virginia Woolf (1996) p. 248 Групата Блумсбери како целина може да се гледа како хетеросоцијална конструкција, формирана во опозиција на посегрегираните сексуални светови од крајот на деветнаесеттиот век.Lee, p. 161 and p. 266

 Поврзано 
 Крос-полово пријателство
 Компулсивна хетеросексуалност
 Родови улоги
 Човечко поврзување
 Мешано полово образование
 Платонска љубов
 Романтично пријателство
 Романтична ориентација

 Наводи 

Категорија:Социолошки поими
Категорија:Родот и општеството
Категорија:Квир-теорија
Категорија:ЛГБТ